CELEX: C2007/140/23
Language: lt
Date: 2007-06-23 00:00:00
Title: Byla C-205/07 2007 m. balandžio 19 d. Hof van Beroep te Gent (Belgija) pateiktas prašymas priimti prejudicinį sprendimą baudžiamojoje byloje prieš Lodewijk Gysbrechts ir Santurel Inter BVBA

23.6.2007   
            
            
               LT
            
            
               Europos Sąjungos oficialusis leidinys
            
            
               C 140/14
            
         2007 m. balandžio 19 d.Hof van Beroep te Gent (Belgija) pateiktas prašymas priimti prejudicinį sprendimą baudžiamojoje byloje prieš Lodewijk Gysbrechts ir Santurel Inter BVBA
   
   (Byla C-205/07)
   (2007/C 140/23)
   Proceso kalba: olandų
   Prašymą priimti prejudicinį sprendimą pateikęs teismas
   
      Hof van Beroep te Gent (Belgija)
   Pagrindinės bylos šalys:
   Lodewijk Gysbrechts ir Santurel Inter BVBA
   
   Prejudicinis klausimas
   Ar 1991 m. liepos 14 d. Belgijos įstatyme dėl komercinės veiklos bei vartotojų informavimo ir apsaugos yra nustatyta Europos Bendrijos steigimo sutarties 28 ir 30 straipsniais draudžiama lygiaverčio poveikio priemonė, nes šio nacionalinio įstatymo 80 straipsnio 3 dalyje įtvirtintas draudimas per privalomą sutarties atšaukimo terminą reikalauti, kad vartotojas sumokėtų avansą arba atliktų visą mokėjimą, ir todėl reali 1991 m. liepos 14 d. Įstatymo dėl komercinės veiklos bei vartotojų informavimo ir apsaugos įtaka pardavimams savo šalyje, palyginti su prekyba su kitos valstybės narės piliečiais, nėra tokia pati, ir dėl to atsiranda faktinė kliūtis laisvam prekių judėjimui, kuriam suteikiama apsauga Europos Bendrijos steigimo sutarties 23 straipsniu?